Държавен вестник, бр. 81, 2009 г., стр. 5

БРОЙ  81	
Д Ъ Р Ж А В Е Н  В Е С Т Н И К 	
СТР.  5  
ние „Гражданска инициатива за свободни и 
демократични избори“ и Съюзът на юристите 
в България.
Конституционният съд прецени за неосно­
вателни исканията на Бюрхан Илиязов Абазов, 
народен представител от ПП „Движение за 
права и свободи“ в 19 МИР – Русе, и Венцислав 
Василев Върбанов, народен представител от 
„Синята коалиция“ в 8 МИР – Добрич, да 
бъдат конституирани като заинтересувани 
страни и бъдат допуснати до участие в раз­
глеждането на делото.
В становището на Централната избирателна 
комисия за избиране на народни представи­
тели се посочва, че секционната избирателна 
комисия за секция 19-27-00-121 е отразила в 
протокола (№ 000241) за „Синята коалиция“ 
получени гласове „нула“, а за коалиция „За 
родината – ДГИ – НЛ“ – 24 действителни 
гласа. Тези данни са записани в протокола 
на СИК № 000241, след което е трябвало 
да бъдат занесени лично от членовете на 
секционната комисия, които да присъстват 
на въвеждането на данните от оператора до 
издаването на потвърдителна разписка. Спо­
ред становището на Комисията по правни 
въпроси при Народното събрание Парламентът 
„не следва да се произнася със становище по 
повдигнатите конституционни дела“. Сдруже­
нието „Гражданска инициатива за свободни 
и демократични избори“ счита жалбата и 
искането за поправка на Протокол № 000241 
в избирателна секция 19-27-00-121 – Русе, 
за недопустима по съображенията, които са 
изложени в становището. Министерският 
съвет и Съюзът на юристите в България не 
са изпратили свои становища.
С определение от 11 август 2009 г. Кон­
ституционният съд е изискал от Областния 
управител на област Русе протокол № 000241 
(приложение № 51) от секционната избирател­
на комисия в избирателна секция 19-27-00-121 
в 19 МИР – Русе, както и бюлетините, с които 
е гласувано на парламентарните избори на 
5 юли 2009 г. в същата избирателна секция. 
След получаване на исканите матери­
али в закрито заседание на 29 септември 
2009 г. конституционните съдии прегледаха 
изборните книжа от секция 19-27-00-124 в 19 
МИР – Русе, за кандидатските листи, гру­
пирани по политически партии и коалиции. 
Конституционният съд с Определение от 29 
септември 2009 г. констатира, че в избира­
телна секция 19-27-00-121 – Русе, от 19 МИР 
на парламентарните избори, проведени на 
5 юли 2009 г., „Синята коалиция“ е получила 
24 действителни бюлетини, а коалиция „За 
родината – ДГИ – НЛ“ – нито една бюле­
тина, като тези факти са отразени невярно 
в протокол № 000241 (приложение № 51) на 
същата секционна избирателна комисия в 19 
МИР – Русе.
Определението на Конституционния 
съд от 29 септември 2009 г. е изпратено на 
Централната избирателна комисия с писмо 
№ 597 от 5.10.2009 г., като е поискано да 
представи информация на Конституцион­
ния съд, след като отчете дали настъпват 
изменения в обявения изборен резултат при 
отчитането на допълнителните 24 гласа в 
полза на коалиция „Синята коалиция“ в 19 
МИР – Русе, и ако настъпват, какви точ­
но са персоналните промени в състава на 
Народното събрание след ново изчисляване 
на изборния резултат съгласно методиката, 
определена от ЦИК.
На 6 октомври 2009 г. ЦИК за избиране 
на народни представители предоставя с Ре­
шение № НС-250 от 6.10.2009 г. информация 
на Конституционния съд по к.д. №  9 от 
2009 г. във връзка с Определението от 29 
септември 2009 г. по същото дело и писмо 
вх. № 597 от 5.10.2009 г., че при отчитането 
на допълнителните 24 действителни гласа в 
избирателна секция 19-27-00-121 в гр. Русе 
от 19 МИР – Русенски, подадени за „Синята 
коалиция“, след изпълнение на стъпките от 
Методиката за определяне на резултатите 
от гласуването, приета с решения на ЦИК и 
обнародвана в „Държавен вестник“ (бр. 34 и 
бр. 38 от 2009 г.) се получава разпределение 
на мандатите по райони, както следва: в 19 
МИР – Русенски, „Синята коалиция“ получа­
ва един мандат, а ПП „Движение за права и 
свободи“ губи един мандат; в 8 МИР – Доб­
рички, ПП „Движение за права и свободи“ 
получава един мандат, а „Синята коалиция“ 
губи един мандат.
Централната избирателна комисия уведоми 
Конституционния съд, че в 19 МИР – Русе, 
под № 1 в пропорционалната листа на „Синята 
коалиция“ е регистриран като кандидат за на­
роден представител Михаил Рашков Михайлов, 
а под № 2 в пропорционалната листа на ПП 
„Движение за права и свободи“ е регистри­
ран като кандидат за народен представител 
Бюрхан Илиязов Абазов. В 8 МИР – Добрич, 
под № 2 по пропорционалната листа на ПП 
„Движение за права и свободи“ е регистриран 
като кандидат за народен представител Рушен 
Мехмед Риза, а под № 1 в пропорционалната 
листа на „Синята коалиция“ е регистриран 
като кандидат за народен представител Вен­
цислав Василев Върбанов.
С определението си от 29 септември 2009 г. 
Конституционният съд констатира, че на из­
борите за народни представители, проведени 
на 5 юли 2009 г., в 19 МИР – Русе, в избира­